stanford-oval/wikipedia huggingface dataset:
Pekka Puhakka
Teoksia

Pielisen varrelta, 1908
Suomen kansakoulukalenteri, 1916–1929 (toim.)
Suomen nuorison laulukirja, 6. p. 1921, Laine, Johannes; Puhakka, Pekka; Hakulinen, J. H.
Kansakoululaisen muistikirja, 1922
Maamiehen laulukirja: maatalouskoulujen ja -järjestöjen käytettäväksi, 1923 (toisten avustamana)
Rajaseutu: Suomen Rajaseutuyhdistyksen aikakauskirja, 1929, 1934, 1937
Rajaseutukysymyksemme, 1938
Koululinnan kohotessa: kantaatti Helsingin Lapinlahden kansakoulun vihkiäisiin 1941, 1941, Pekka Puhakka, kantaatin säveltänyt Olavi Pesonen
Suomen rajaseutuyhdistyksen 20-vuotistoiminnan selostus 1923–1942, 1944
Aiheesta muualla

Opettaja Pekka Puhakka 75 v., Karjalan heimo, no. 3–4, 1949, s. 32.
Giselle Loren

Giselle Loren, joskus myös Giselle Achecar, on yhdysvaltalainen ääninäyttelijär, joka on työskennellyt erityisesti animaatiosarjoissa ja videopeleissä. Hänet tunnetaan parhaiten ääniroolistaan vampyyrintappaja Buffy Summersina tv-sarjaan Buffy, vampyyrintappaja pohjautuvissa peleissä. Loren myös äänitti Buffya Buffy–animaatiosarjan pilotissa, mutta ohjelmaa ei koskaan tuotettu sen enempää. Lorenin muihin töihin kuuluvat muun muassa elokuva Happy Feet ja televisiosarja Hämähäkkimies.
Aiheesta muualla

Giselle Loren Internet Movie Databasessa. (englanniksi)
HMS Bruizer

HMS Bruizer tai HMS Bruiser on ollut seitsemän Britannian Kuninkaallisen laivaston aluksen nimenä.
HMS Bruizer (1797), 12-tykkinen Acute-luokan priki
HMS Bruizer (1804), 12-tykkinen Archer-luokan priki
HMS Bruiser (1854) kelluva mylly
HMS Bruizer (1867), Britomart-luokan tykkivene
HMS Bruizer (1895), Ardent-luokan torpedovenehävittäjä
HMS Bruiser (1942), maihinnousualus
HMS Bruiser (LST3025), maihinnousualus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Bruizer”, voi hakea sivunnimihaulla, laajalla sivunnimihaulla tai tekstihaulla.
Pihlava (saari)

Pihlava on Säkylässä sijaitseva kahden hehtaarin kokoinen saari, joka sijaitsee noin kilometrin päässä keskustasta Pyhäjärvellä. Pihlavan saari kuuluu Säkylän seurakunnalle, ja siellä järjestetään mm. rippileirejä ja kouluja. Pihlavassa sijaitsee kaksi seurakunnan omistamaa rakennusta joista toisessa on ruokailutilat, juhlasali ja makuuhuoneet ja toisessa saunat, suihkutilat ja oleskeluhuone.
Yksinäinen puu Pihlavan saaren vieressä huhtikuussa 2010.
Vaikka Pihlava onkin saari, sinne pääsee myös autolla pengertietä Säkylän kirkon pohjoispuolelta alkunsa saavaa tietä pitkin.
Peugeot 208 T16

208 T16 Pariisin autonäyttelyssä vuonna 2014.
Peugeot 208 T16 (208 Type R5) on vuoden 2011 lopulla esitelty ralliauto, joka esiteltiin Pariisin autonäyttelyssä. Auto esiteltiin seuraajaksi menestyksekkäälle Peugeot 207 S2000 -mallille.
Auto tarkoitettiin käyttöön R5-ryhmässä, jossa teknisten sääntöjen lisäksi pyrittiin ottamaan huomioon käyttökustannukset. Auton homologaation viivästymisen vuoksi se ei ehtinyt vuoden 2014 WRC2-sarjan alkuun vaan ensimmäinen kilpailu lykkääntyi Sardinian ralliin kesälle. Auton ensimmäinen kilpailu rallin EM-sarjassa oli Akropolis-rallissa, jossa Craig Breen ajoi kilpailun voittoon.
Autossa on mukana Super 2000 -luokan ominaisuuksia kuten neliveto, viisivaihteinen sekventiaalinen vaihteisto ilman keskitasauspyörästöä. Säännöt määrittivät lisäksi tiettyjen osien hintakaton sekä auton minimipainon. Auton moottori on vaihtunut kaksilitraisesta vapaastihengittävästä moottorista turboahdettuun 1,6-litraiseen moottoriin.
Aiheesta muualla

Tulokset eWRC-sivustolla (englanniksi)
Iniziano i test su asfalto per la Peugeot 208 T16 (italiaksi)
Peugeot 304

Sedan-korinen Peugeot 304.
Peugeot 304 on ranskalaisvalmisteinen pienemmän kokoluokan perheautosarjan henkilöauto. Autoa valmistettiin 1969–1980 noin 1,3 miljoonaa kappaletta.
Peugeot 304 Break
Korimalleja oli useita, moottorikoot olivat 1,3 ja 1,5-litraiset R4-bensiinimoottorit ja 1,4 litran dieselmoottori. 1 288 kuutiosenttimetrisen bensiinimoottorin keskikulutus oli 10,1 litraa sadalle kilometrille. Moottorin teho oli 70 hevosvoimaa SAE-normin mukaan.
Peugeot 304 kykeni saavuttamaan 150 km/h huippunopeuden. Auton omamassa oli 900 kilogrammaa, henkilöluku viisi ja hankintahinta vuonna 1971 oli 19 120 Suomen markkaa.
Peugeot 304 Coupé
Automallin edeltäjä oli Peugeot 204, ja sen seuraajaksi esiteltiin vuonna 1977 Peugeot 305.
Peugeot 304 Cabriolet
Aiheesta muualla

Kuvia tai muita tiedostoja aiheesta Peugeot 304 Wikimedia Commonsissa
Peugeot’n automallit
| --- | --- |
Nykyiset henkilöautomallit:   108  208  301  308  408  508  2008  3008  5008  Rifter  Traveller 
Nykyiset hyötyajoneuvot:   Partner  Expert  Boxer  Pick Up  Landtrek 
Entiset mallit:   104  106  107  1007  201  202  203  204  205  206  207  301  302  304  305  306  307  309  401  402  403  404  405  406  407  504  505  601  604  605  607  806  807  4007  4008  Bipper  RCZ  Hoggar  iOn  D3  D4  J5  J7  J9
Pete Capella

| Pete Capella> Henkilötiedot |
| --- | --- |
Koko nimi:  Peter Regerland Capella
Syntynyt: 3. kesäkuuta 1977 (ikä 47) Red Bank, New Jersey, Yhdysvallat
Näyttelijä
Taiteilijanimet:  Matthew Charles Christopher C. Adams Peter Capellan Jeff Kramer
Aktiivisena:  1999–
Merkittävät roolit:  Jaden Yuki (Yu-Gi-Oh! GX) Silver the Hedgehog (Sonic the Hedgehog)
Aiheesta muualla
IMDb 
Pete Capella (oik. Peter Regerland Capella, s. 3. kesäkuuta 1977 Red Bank, New Jersey) on yhdysvaltalainen ääninäyttelijä, joka dubbasi Jaden Yukia Yu-Gi-Oh! GX:ssä ja myöhemmin vuonna 2006 Silver the Hedgehogia hahmon ensi pelissä Sonic the Hedgehog.
Elämäkerta

Capella syntyi Red Bankissa ja kasvoi Middletownissa New Jerseyssä, jossa hän myös opiskeli näyttelemistä Salisburyn yliopistossa. Tämän jälkeen Capella on esiintynyt televisiomainoksissa, tehnyt mainosjuontoja ja ääninäytellyt animaatioissa. Hän opettaa myös näyttelemistä ja improvisointia. Dubatessaan Yu-Gi-Oh! GX:ää ja äänitettyään samalla ensimmäisen alkuperäisen ääniroolinsa Teini-ikäisiin mutanttininjakilpikonniin Capella työskenteli 4Kidsille asuessaan New Yorkissa. Jätettyään 4Kidsin hän muutti Kaliforniaan, kun Viz Median agentti pyysi Capellaa kertojaääneksi muutamiin mainoksiin, sekä tuleviin animesarjoihin. Huolimatta muutosta Capella jatkoi dubbaamistaan Yu-Gi-Oh! GX:n parissa. Hänellä oli myös vuonna 2009 pieni rooli elokuvassa Turtles Forever, jossa Capella toimi Donatellon äänenä elokuvan lopussa.
Aiheesta muualla

Pete Capella Myspacessa (englanniksi)
TV.com (Arkistoitu – Internet Archive) (englanniksi)
Voice Chasers (Arkistoitu – Internet Archive) (englanniksi)
Pihlström

Pihlström on muun muassa seuraavien henkilöiden sukunimi:
Antti Pihlström (s. 1984), suomalainen jääkiekkohyökkääjä
Bengt Pihlström (1933–2023), diplomiekonomi, Matkailun Edistämiskeskuksen johtaja 1973–1994
Ernst Frithiof Pihlström (1867–1914), suomalainen kääntäjä
Peter Pihlström (s. 1972), suomalainen koreografi, tanssija ja ääninäyttelijä
Petra Pihlström (s. 1983), suomalainen pesäpalloilija
Sami Pihlström (s. 1969), suomalainen filosofi, Suomen Akatemian tutkijatohtori ja kolmen yliopiston dosentti
Samuel Pihlström (s. 2001), ruotsalainen keskimatkojen juoksija ja suunnistaja
Uno Pihlström (1903–1965), suomalainen elokuvaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
HMS Captain (1869)

| HMS Captain |
| --- | --- |
 HMS Captain

Aluksen vaiheet
Rakentaja:  Laird Brothers, Birkenhead
Kölinlasku:  30. tammikuuta 1867
Laskettu vesille:  27. maaliskuuta 1869
Palveluskäyttöön:  huhtikuu 1870
Poistui palveluskäytöstä:  haaksirikkoutunut 6. syyskuuta 1870
Tekniset tiedot
Uppouma:  6 960 t (suunniteltu)
Pituus:  97,54 m
Leveys:  16,23 m
Syväys:  7,57 m
Koneteho:  5 400 ihp
Nopeus:  15,25 solmua
Miehistöä:  500
Aseistus
Aseistus:  4 × 12" 25 ton MLR -tykkiä 3 × 7" 6,5 ton MLR -tykkiä
HMS Captain oli Britannian kuninkaallisen laivaston vuonna 1869 vesillelaskettu panssarifregatti.
Valmistus

Alus tilattiin Birkenheadistä Laird Brothersilta ja sen köli laskettiin 30. tammikuuta 1867. Alus laskettiin vesille 27. maaliskuuta 1869 ja se valmistui huhtikuussa 1870.
Palvelus

Alus kaatui Biskajanlahdella aamuyöllä 7. syyskuuta 1870 kovassa tuulessa, jolloin ainoastaan kahdeksantoista miestä pelastui. Kuolonuhrien joukossa oli kommodori Hugh Burgoyne, joka oli ollut eräs ensimmäisiä Viktorian ristillä palkittuja.
Aiheesta muualla

Kuvia tai muita tiedostoja aiheesta HMS Captain (1869) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: HMS Monarch | Kuninkaallisen laivaston taistelulaivaluokat | Seuraaja: Audacious-luokka |
Haaruristi

Hopeakentässä punainen haaruristi
Haaruristi on heraldinen airutkuvio, joka muodoltaan muistuttaa Y-kirjainta. Tyypillisesti haaruristin leveys on noin kolmasosa tai pienempi koko kilven leveydestä.
Haaruristi yltää aina kilven reunoihin saakka; jos näin ei ole, haaruristiä kutsutaan irtonaiseksi. Suunnassaan 180 astetta kääntynyttä haaruristiä kutsutaan kaateiseksi.
Pedar Jalvi -kirjasto

| Pedar Jalvi -kirjasto> Pedar Jalvi -girjerádju |
| --- | --- |
Sijainti:  Utsjoentie 48 A, Utsjoki
Koordinaatit:  69.8941°N, 27.0133°E
Perustettu:  1882
Johtaja:  Tuija Guttorm
Kotisivut
Pedar Jalvi -kirjasto (pohjoissaam. Pedar Jalvi -girjerádju) on yleinen kirjasto, joka toimii Utsjoella. Kirjasto sijaitsee fyysisesti Utsjoen vanhassa koulukeskuksessa . Kirjasto oli aiemmalta nimeltään Utsjoen kunnankirjasto. Kirjasto on syksyllä 2017 nimetty Suomen ensimmäisen saamelaisen kirjailijan Pedar Jalvin mukaan. Pedar Jalvi oli kotoisin Utsjoelta. Kirjasto on perustettu vuonna 1882 ja lainaustoiminta alkoi seuraavana vuonna.
Kunnan pääkirjaston lisäksi kirjastopalveluja tarjoaa kirjastoauto, joka oli 1989-2019 yhteinen Kaarasjoen ja Porsangin kanssa.
HMS Najad (Nad)

| HMS Najad |
| --- | --- |
 HMS Najad

Aluksen vaiheet
Rakentaja:  Kockums, Malmö
Kölinlasku:  1976
Laskettu vesille:  13. elokuuta 1979
Palveluskäyttöön:  26. kesäkuuta 1981
Tekniset tiedot
Uppouma:  1 218 t (pinnalla) 1 351 t (sukelluksissa)
Pituus:  57,5 m
Leveys:  5,7 m
Syväys:  5,5 m
Koneteho:  1-akselinen, MTU 16V 652 -dieselmoottori 2 100 bhp Jeumont-Schneider-sähkömoottori 1 150 kW
Nopeus:  20 solmua (pinnalla) 25 solmua (sukelluksissa)
Miehistöä:  19, joista viisi upseeria
Aseistus
Aseistus:  6 x 53 cm torpedoputkea 2 x 40 cm torpedoputkea
HMS Najad (runkonumero Nad) oli Ruotsin laivaston Näcken-luokan sukellusvene.
Valmistus

Alus tilattiin Kockumsilta Karlskronavarvetilta, missä köli laskettiin 1976. Se laskettiin vesille 13. elokuuta 1979 ja liitettiin laivastoon 26. kesäkuuta 1981.
Palvelus

Alus on poistettu palveluksesta.
Pavel Bulatov

| Pavel Bulatov> Henkilötiedot |
| --- | --- |
Koko nimi:  Pavel Leonidovitš Bulatov
Syntynyt: 23. toukokuuta 1983 (ikä 41) Pervouralsk
Jääpallon pelaaja
Pituus:  176 cm
Paino:  75 kg
Seura:   Moskovan Dynamo
Pelipaikka:  keskikenttä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2002–2007 |  Uralski Trubnik, Pervouralsk |  |  |
| 2007-2011 |  Kuzbass, Kemerovo |  |  |
| 2011– |  Moskovan Dynamo |  |  |
Maajoukkue
| 2005- |  Venäjä |  | () |
 Seurajoukkueuran tilastot kattavat vain kansalliset sarjat, päivitetty 29. maaliskuuta 2015.  Maajoukkueuran tilastot päivitetty 29. maaliskuuta 2015.
Pavel Leonidovitš Bulatov (ven. Павел Леонидович Булатов, s. 23. toukokuuta 1983, Pervouralsk Neuvostoliitto) on venäläinen keskikenttää pelaava jääpalloilija, joka edustaa Moskovan Dynamoa.
Saavutukset

Seurajoukkueissa
2 Venäjän mestaruutta 2012, 2013 Moskovan Dynamon riveissä,
3 Venäjän mestaruushopeaa 2009 Kuzbassin riveissä sekä 2014 ja 2015 Moskovan Dynamon riveissä,
2 Venäjän mestaruushopeaa 2008 ja 2010 Kuzbassin riveissä,
Jääpallon maailmancup voitto: 2013 Moskovan Dynamon riveissä.
Maajoukkueessa
4-kertainen maailmanmestari 2008, 2011, 2013 ja 2014,
2-kertainen MM-hopeamitalisti 2009 ja 2010.
Giuseppe Sinopoli

Giuseppe Sinopoli
Giuseppe Sinopoli (2. marraskuuta 1946 – 20. huhtikuuta 2001) oli italialainen kapellimestari ja säveltäjä. Hän toimi Philharmonian ylikapellimestarina 1984–1994 ja Dresden Staatskapellen ylikapellimestarina 1992–2001.
Sinopoli tuli tunnetuksi muun muassa italialaisen oopperan sekä Richard Straussin tulkinnoistaan. Hän kuoli keväällä 2001 sydänkohtaukseen ollessaan johtamassa Giuseppe Verdin Aidaa Berliinissä.
Percival Pembroke

Percival Pembroke C.MK.54
Percival Pembroke oli brittiläinen 8-paikkainen matkustaja- ja kuljetuskone, jota käytettiin 1950- ja 1960-luvulla. Hunting Aircraft suunnitteli Pembroken vuonna 1952.
Käyttö Suomessa

Suomen ilmavoimat operoi Maanmittaushallituksen ostamaa kahta Pembrokea 1956-1968. Koneet suorittivat ilmakuvausta kesäisin. Toinen koneista, tunnus PR-1, tuhoutui 1965 törmäyksessä lumivalliin. Toinen Pembroke, PR-2, on nykyään Keski-Suomen ilmailumuseossa varastoituna.
Tekniset tiedot > Yleiset ominaisuudet

ylätaso
2 x Alvis Leonides 127 9-sylinterinen ahdettu tähtimoottori, 540 hv
kärkiväli 19,4 m
pituus 13,8 m
korkeus 4,4 m
tyhjäpaino 4 160 kg
Tekniset tiedot > Suoritusarvot

huippunopeus 360 km/h
Gary Busey

| Gary Busey |
| --- | --- |
 Gary Busey vuonna 2007.
Henkilötiedot
Koko nimi:  William Gareth Jacob Busey
Syntynyt: 29. kesäkuuta 1944 (ikä 80) Goose Creek, Texas, Yhdysvallat
Näyttelijä
Aktiivisena:  1968–
Merkittävät roolit:  Red-Eno (Hopealuoti)
Aiheesta muualla
www.garybusey.com
IMDb 
Elonet
Gary Busey vuoden 2008 Oscar-gaalassa.
William Gareth Jacob ”Gary” Busey (s. 29. kesäkuuta 1944) on yhdysvaltalainen näyttelijä. Hän on esiintynyt yli 120 elokuvassa, joista merkittävimpiä ovat muiden muassa The Buddy Holly Story (1978), Tappava ase (1987), Predator 2 – Saalistaja (1990), Myrskyn ratsastajat (1991), Kaappaus merellä (1992) ja Armoton ase (1994). Hän myös antoi äänensä GTA: Vice Cityn Phil Cassidylle. Hän on myös esiintynyt lukuisissa televisiosarjoissa kuten Gunsmoke, Walker, Texasista, Kova laki ja Entourage.
Roolistaan The Buddy Holly Storyssa Busey voitti Baftan ja oli ehdolla Oscarin sekä Golden Globen saajaksi.
Busey joutui 4. joulukuuta 1988 vakavaan moottoripyöräonnettomuuteen, jossa hänen kallonsa halkesi ja hän sai mahdollisesti aivovaurion.
Aiheesta muualla

Kuvia tai muita tiedostoja aiheesta Gary Busey Wikimedia Commonsissa
Gary Busey Internet Movie Databasessa. (englanniksi)
Giuseppe Sculli

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 23. maaliskuuta 1981 (ikä 43)
Syntymäpaikka:  Locri, Italia
Pelipaikka: hyökkääjä
Pituus: 177 cm
Paino: 71 kg
Junioriseurat
1996–1999:  Juventus
Seurat
| Vuodet | Seura | O | (M) |
| 1999–2003 |  Juventus | 0 | (0) |
| 2000–2002 | →  Crotone (laina) | 51 | (8) |
| 2002–2003 | →  Modena (laina) | 31 | (8) |
| 2003–2005 |  Chievo | 18 | (2) |
| 2004–2005 | →  Brescia (laina) | 28 | (0) |
| 2005–2007 |  Juventus | 0 | (0) |
| 2005–2006 | →  Messina (laina) | 34 | (2) |
| 2006–2007 | →  Genoa (laina) | 11 | (4) |
| 2007–2011 |  Genoa | 113 | (18) |
| 2011–2014 |  Lazio | 24 | (4) |
| 2012 | →  Genoa (laina) | 17 | (3) |
| 2013 | →  Pescara (laina) | 10 | (1) |
| 2014 | →  Genoa (laina) | 10 | (0) |
| Yhteensä | Yhteensä | 347 | (50) |
Maajoukkue
| 1997 |  Italia U15 | 9 | (0) |
| 1997–1998 |  Italia U16 | 7 | (1) |
| 1999–2000 |  Italia U18 | 8 | (6) |
| 2001 |  Italia U20 | 8 | (2) |
| 2002–2004 |  Italia U21 | 25 | (9) |
 Seurajoukkueuran tilastot kattavat vain kansalliset sarjat, päivitetty 26. syyskuuta 2014.  Maajoukkueuran tilastot päivitetty 26. syyskuuta 2014.
| Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Maa:   Italia> Miesten jalkapallo. |
| --- | --- | --- | --- |
|  Pronssia | Ateena 2004 | jalkapallo |  |
Giuseppe Sculli (s. 23. maaliskuuta 1981 Locri, Italia) on italialainen entinen ammattilaisjalkapalloilija, pelipaikaltaan hyökkääjä.
Sculli pelasi koko uransa kotimaassaan Italiassa. Pääsarjatasolla Serie A:ssa hän pelasi Modenan, Chievon, Brescian, Messinan, Genoan, Lazion ja Pescaran riveissä yhteensä 285 ottelua ja teki niissä 38 maalia. Toiseksi korkeimmalla sarjatasolla Serie B:ssä Sculli pelasi 62 ottelua, joissa hän teki 12 maalia.
Sculli voitti Italiaa edustaen alle 21-vuotiaiden Euroopan mestaruuden vuonna 2004 tehtyään turnauksessa viidessä ottelussa kaksi maalia. Sculli oli mukana myös kesäolympialaisissa 2004, jossa Italia voitti pronssia. Hän pelasi turnauksessa viisi ottelua.
Sculli on 'Ndrangheta-rikollisjärjestön johtaja Giuseppe Morabiton tyttärenpoika. Pitkään maan alla toiminut Morabito onnistuttiin vangita karabinieerien erikoisjoukkojen suorittamassa operaatiossa vuonna 2004. Scullin virkamiehenä työskennellyt isä Francesco Sculli pidätettiin vuonna 2013 epäiltynä toimimisesta 'Ndranghetan hyväksi, mutta hän kuoli jo seuraavana vuonna ennen oikeusprosessin päättymistä. Myös Giuseppe Scullia syytettiin urallaan useaan otteeseen mafiayhteyksistä ja hän oli toisaalta myös itse avoimesti ylpeä perhetaustastaan. Hänelle langetettiin vuonna 2006 kahdeksan kuukauden pelikielto vuonna 2002 Crotonessa tapahtuneesta ottelutulosten järjestämisestä, mutta väitettyjen väkivalta- ja huumerikosten rikosoikeudelliset tutkinnat eivät johtaneet tuomioihin.
Philo Farnsworth

Philo Farnsworth vuonna 1939
Philo Taylor Farnsworth (19. elokuuta 1906 Beaver, Utah – 11. maaliskuuta 1971 Salt Lake City, Utah) oli yhdysvaltalainen keksijä. Hänet tunnetaan etenkin televisioon liittyvistä keksinnöistä ja hän antoi paljon ratkaisevaa panosta täysin sähköisen television varhaisessa kehityksessä ja hänet tunnettiinkin lempinimellä "television isä".
Myöhemmässä elämässä Farnsworth keksi pienen ydinfuusiolaitteen, Farnsworth – Hirsch-fuusorin. Se ei ollut käytännöllinen laite ydinvoiman tuottamiseen, vaikka se tarjosi toimivan neutronilähteen. Tämän laitteen suunnittelu on kuitenkin ollut inspiraationa muille fuusioenergian lähestymistavoille. Farnsworthilla oli noin 300 patenttia, lähinnä radioon ja televisioon liittyvästä teknologiasta.
Haarusanikkaiset

| Haarusanikkaiset |
| --- | --- |
 Haarusanikkainen (Psilotum nudum).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Haarusanikkaiset Psilophytina
Suvut
 Psilotum – haarusanikkaiset  Tmesipteris 
Katso myös
   Haarusanikkaiset Wikispeciesissä   Haarusanikkaiset Commonsissa 
Infobox OKNimi-testi OK: 
Haarusanikkaiset (Psilophytina, Psilotophytina) on yksi sanikkaisten neljästä alakaaresta ja samalla niistä kaikkein pienin ja alkeellisin. Haarusanikkaisiin kuuluu kaksi sukua, joista Psilotum käsittää kaksi ruohomaista kuivien trooppisten seutujen lajia ja Tmesipteris 12–13 Australiassa, Uudessa-Seelannissa ja Uudessa-Kaledoniassa esiintyvää epifyyttistä lajia.
Monet kasvitieteilijät pitävät haarusanikkaisia alkeellisimpina nykyään elävinä putkilokasveina, sillä niillä ei ole lainkaan juuria tai lehtiä. Lehtien sijaan niillä on pienet lehtimäiset ulokkeet, joiden sisällä ei ole johtojänteitä, kuten oikeilla lehdillä. Juurien sijaan niillä on maavarsi, joka on yhteydessä mykorritsaan eli sienijuureen. Kolme itiöpesäkettä ovat yhdistyneet pienen varsimaisen ulokkeen päähän. Haarusanikkaisille on ominaista sukupolvenvuorottelu ja pientä maavarren palasta muistuttava suvullisen polven alkeisvarsikko on korkeintaan kahden millimetrin kokoinen.
Haarusanikkaisten luokittelu on yhä ristiriitainen, eikä ryhmältä ole löytynyt fossiileja. Ryhmä on ollut tapana erottaa muista sanikkaisryhmistä, mutta DNA-tutkimukset ovat osoittaneet, että haarusanikkaiset saattavat myös olla hyvin yksinkertaisia saniaisia. Eräät lähteet sisällyttävät haarusanikkaisiin myös käärmeenkielikasvit (Ophioglossaceae).
Good News from Finland

Good News from Finland on uutispalvelu, joka uutisoi positiivisista ja kansainvälisesti kiinnostavista yritys-, talous- ja innovaatioaiheista Suomesta sekä yleisesti suomalaisesta osaamisesta.
Uutispalvelun tarkoituksena on nostaa esille kansainvälisesti kiinnostavia aiheita, jotka usein jäävät valtamedialta huomioimatta. Sivustolla julkaistaan uutisia päivittäin suomeksi, englanniksi, venäjäksi ja kiinaksi.
Uutispalvelua julkaisee Finnfacts.
Giuseppe Tornatore

Giuseppe Tornatore vuonna 1990.
Giuseppe Tornatore (s. 27. toukokuuta 1956 Bagheria, Sisilia, Italia) on italialainen elokuvaohjaaja ja -käsikirjoittaja. Hänen tunnetuimpia elokuviaan ovat Cinema Paradiso (1988) ja Malèna (2000).
Tornatore on sisilialaista syntyperää. Hän kiinnostui nuorena näyttelemisestä ja teatterista ja järjesti 16-vuotiaana Luigi Pirandellon ja Eduardo De Filippon näytelmien esityksiä. Työuransa hän aloitti freelance-valokuvaajana, ja elokuvan pariin hän siirtyi palkitulla yhteistyödokumentilla Le minoranze etniche in Sicilia. Hänen esikoisohjauksensa oli Il Camorrista (1986). Ensimmäinen kansainvälinen menestys oli Cinema paradiso, joka voitti Oscarin parhaana vieraskielisenä elokuvana vuonna 1989, ja mainetta ovat saaneet myös elokuvat Legenda nimeltään 1900 (1998) ja Malèna (2000).
Aiheesta muualla

Giuseppe Tornatore Internet Movie Databasessa. (englanniksi)
HMS Sunflower (K41)

| HMS Sunflower |
| --- | --- |
 HMS Sunflower

Aluksen vaiheet
Rakentaja:  Smiths Dock Company, South Bank-on-Tees
Kölinlasku:  24. toukokuuta 1939
Laskettu vesille:  19. elokuuta 1940
Palveluskäyttöön:  25. tammikuuta 1941
Loppuvaihe:  myyty 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4"/L45 (102 mm) Mk IX -tykki 1 × DP 3"/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Sunflower (viirinumero K41) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 South Bank-on-Teesistä Smiths Dock Companyltä, missä köli laskettiin 24. toukokuuta. Alus laskettiin vesille 19. elokuuta 1940 ja valmistui 25. tammikuuta 1941.
Palvelus

Alus romutettiin elokuussa 1947.
G.I. Joe: The Rise of Cobra

| G> I. Joe: The Rise of Cobra |
| --- | --- |

Ohjaaja:  Stephen Sommers
Käsikirjoittaja:  Käsikirjoitus: Stuart Beattie David Elliot Paul Lovett Tarina:  Michael B. Gordon Stuart Beattie Stephen Sommers Sarjakuva: Larry Hama
Perustuu:  Hasbron lelusarjaan G. I. Joe: A Real American Hero
Tuottaja:  Lorenzo di Bonaventura Bob Ducsay Stephen Sommers
Säveltäjä:  Alan Silvestri
Kuvaaja:  Mitchell Amundsen
Leikkaaja:  Bob Ducsay Jim May
Pukusuunnittelija:  Ellen Mirojnick
Pääosat:  Channing Tatum Sienna Miller Joseph Gordon-Levitt Lee Byung-hun Christopher Eccleston  Adewale Akinnuoye-Agbaje  Rachel Nichols Marlon Wayans Saïd Taghmaoui Jonathan Pryce Dennis Quaid
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures Spyglass Entertainment Hasbro Di Bonaventura Pictures
Levittäjä:  UIP-Dunafilm Netflix Paramount Pictures DreamWorks
Ensi-ilta:  5. elokuuta 2009
Kesto:  118 min
Alkuperäiskieli:  englanti
Budjetti:  175 miljoonaa dollaria
Tuotto:  302,4 miljoonaa $
Seuraaja:  G.I. Joe: Kosto
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
G.I. Joe: The Rise of Cobra on G. I. Joe: A Real American Hero -leluihin perustuva toimintaelokuva. Maailmanensi-ilta oli 7. elokuuta 2009 ja Suomessa 28. elokuuta 2009. Ranskassa puolestaan elokuva esitettiin ensimmäisenä 5. elokuuta 2009. Elokuvan ohjasi Stephen Sommers, tuotti Lorenzo di Bonaventura ja käsikirjoitti Stuart Beattie, jonka teksti perustuu John Paul Kayn käsikirjoitukseen vuodelta 1998. G.I. Joe sisältää useita lelumaailman hahmoja. Kuvauspaikkoja olivat Kaliforniassa Downeyn kaupunki ja Prahassa Barrandov-studiot.